ຜູ້ຊາຍອິນເດຍ 5 ຄົນ ຖືກຈັບ ໃນຂໍ້ຫາ ຂົ່ມຂືນຊຳເລົາ ນັກທ່ອງທ່ຽວຍີ່ປຸ່ນ
ແມ່ຍິງຍີ່ປຸນ ກ່າວຫາ ພວກຜູ້ຊາຍ 5 ຄົນ ວ່າກັກໂຕ ແລະຂົ່ມຂືນລາວ ຊ້ຳແລ້ວຊ້ຳອີກ ໃນແຄວ້ນ ບີຮາ.
ຕຳຫຼວດອິນເດຍ ໄດ້ຈັບກຸມຜູ້ຊາຍ 5 ຄົນ ໃນຖານມີສ່ວນພົວ ພັນ ກັບການລັກພາໂຕແລະຂົ່ມຂືນຊຳເລົາ ນັກທ່ອງທ່ຽວຍີ່ປຸ່ນ ຄົນນຶ່ງ ຕາມທີ່ມີການກ່າວຫາ ຍິງສາວຍີ່ປຸ່ນ ທີ່ໄປທ່ຽວແລະພັກຢູ່ໃນເມືອງ ກາລກັຕຕາ ກ່າວ ວ່າ ນາງຖືກພວກຜູ້ຊາຍ 3 ຄົນ ຫຼອກວ່າ ຈະພາທ່ຽວເບິ່ງອ້ອມ ປະເທດ ພວກຜູ້ຊາຍ 3 ຄົນນັ້ນ ໄດ້ພານາງໄປທ່ຽວໃນພາກຕາ ເວັນອອກຂອງອິນເດຍ ແລະຫຼັງຈາກນັ້ນ ພານາງເດີນທາງໄປຍັງ ເມືອງ ໂພກະຍາ ຊຶ່ງມີວັດວາສາສະໜາພຸດທີ່ສັກສິດທີ່ສຸດແຫ່ງ ໜຶ່ງຂອງອິນເດຍ ໃນແຄວ້ນ Bihar ນາງກ່າວຫາວ່າ ຢູ່ທີ່ນັ້ນ ມີພວກຜູ້ຊາຍຕື່ມອີກ 2 ຄົນມາຮ່ວມກັບພວກເຂົາເຈົ້າອີກ ແລະຈັບກຸມນາງໄວ້ ແລ້ວພາກັນຂົ່ມຂືນນາງຊຳແລ້ວຊ້ຳອີກ ທ່ານ Pallab Kanti Ghosh ເຈົ້າໜ້າທີ່ຕຳຫຼວດຂັ້ນອາວຸໂສ ກ່າວວ່າ ຕຳຫຼວດກ່າວວ່າ ແມ່ຍິງຍີ່ປຸ່ນຄົນນີ້ໄດ້ເອົາໂຕຫລົບໜີຈາກພວກຈັບກຸມນາງໄວ້ໃນເດືອນ ແລ້ວນີ້ ແລະເດີນທາງໄປຮອດເມືອງ ກາລກັຕຕາ ບ່ອນທີ່ນາງໄດ້ໄປຮ້ອງທຸກດັ່ງກ່າວ ກັບກົງສູນຍີ່ປຸ່ນ ຄວາມຮຸນແຮງທາງເພດຕໍ່ພວກແມ່ຍິງໃນອິນເດຍ ໄດ້ປາກົດອອກມາເປັນຈຸດສົນໃຈຂອງນາໆຊາດ ຫຼັງຈາກການຂົ່ມຂືນຊຳເລົາຍິງສາວ ໄວ 23 ປີ ຄົນນຶ່ງ ໂດຍຜູ້ຊາຍຫລາຍໆຄົນພ້ອມກັນ ຢູ່ໃນລົດບັສຄັນນຶ່ງທີ່ກຳລັງແລ່ນໄປໃນປີ 2012 ຊຶ່ງເປັນການໂຈມຕີທີ່ໂຫດຫ້ຽມ ແລະໄດ້ພາໃຫ້ແມ່ຍິງຄົນນັ້ນເສຍຊີວິດ ຍ້ອນບາດແຜສາຫັດທີ່ນາງໄດ້ຮັບ ນັບແຕ່ນັ້ນມາ ກົດໝາຍໄດ້ເຂັ້ມງວດຂຶ້ນ ແຕ່ບັນດານັກເຄື່ອນໄຫວກ່າວວ່າ ທ່າທີຂອງສັງ ຄົມ ຕໍ່ພວກແມ່ຍິງຈະຕ້ອງປ່ຽນແປງໄປຢ່າງຫຼວງຫຼາຍ ເພື່ອຕໍ່ສູ້ກັບການກະທຳຄວາມຮຸນແຮງ ທາງເພດຕໍ່ແມ່ຍິງນັ້ນ